Aoibhinn, a leabhráin, do thriall
Aoibhinn, a leabhráin, do thriall
i gceann ainnre na gciabh gcam;
truagh gan tusa im riocht i bpéin
is mise féin ag dul ann.
A leabhráin bhig, aoibhinn duit
ag triall mar a bhfuil mo ghrádh;
an béal loinneardha mar chrú
do-chífe tú, 's an déad bán.
Do-chífe tusa an rosg glas,
do-chífir fós an bhas tláith;
biaidh tú, 's ní bhiad-sa, fa-raor!
taobh ar thaobh 's an choimhgheal bhláith.
Do-chífe tú an mhala chaol
's an bhráighe shaor sholas shéimh,
's an ghruaidh dhrithleannach mar ghrís
do chonnarc i bhfís a-réir.
An com sneachtaidhe seang slán
dá dtug mise grádh gan chéill,
's an troigh mhéirgheal fhadúr bhán
do-chífe tú lán do sgéimh.
An glór taidhiúir síthe séimh
do chuir mise i bpéin gach laoi
cluinfir, Is ba haoibhinn duid;
uch gan mo chuid bheith mar taoi!